På grund af en sjælden sygdom kunne 5-årige Charlotte Figi få op til 300 anfald i løbet af en uge. Det betød, at hun ikke kunne gå og næsten ikke tale.

- Til sidst bad vi til, at hun ville sove stille ind, fordi vi kunne se, hvor meget hun led, fortæller hendes mor Paige Figi.

Men så fandt forældrene på noget. Efter at have læst om brugen af marijuana til at behandle visse sygdomme, udviklede de en særlig type olieudtræk af planten, og nu kan Charlotte både gå og tale.

Lægerne har ikke anerkendt behandlingen, men over hundrede børn i den amerikanske stat Colorado får nu den særlige cannabisolie som medicin.

Planten er fremavlet på en måde, så børnene ikke bliver skæve, men til gengæld får de det bedre.